Foto: REUTERS Ekvador sudi mamlakatning sobiq prezidenti Rafael Korreani hibsga olish haqida qaror qabul qildi. Tegishli qaror prokuratura talabi bilan sudya Daniella Kamacho tomonidan qabul qilindi. Sudya Korreani ushlash va ekstraditsiya qilish haqida Interpolni xabardor qilishni so‘ragan. Ayni vaqtda Korrea Belgiyada qolmoqda. Iyun o‘rtalarida u Ekvadorda sobiq deputat Fernando Baldani o‘g‘irlash ishi bo‘yicha sud jarayoniga jalb qilingandi. Korrea o‘zini sud jarayoniga biror-bir isbotsiz jalb qilingan, deb hisoblamoqda.